runetrust/blame-folketinget-dk huggingface dataset:
Helle Thorning-Schmidt (S), 2012-10-04:
Altså, på en måde ville jeg vil gerne kunne sige velkommen til hr. Kristian Thulesen Dahl, for det er nogle gange sådan, at det jo er bedre med en omvendt synder end 100 hellige.
Men her får jeg en fornemmelse af, at der ikke er tale om en omvendt synder, men at der er tale om et parti, som gør det her igen og igen: Man går ind for temmelig skrappe ting som f.eks. enorme skattelettelser til de allerrigeste og en halvering af dagpengeperioden for de ledige i en tid, hvor der var 180.000 ledige, men i dag vil man så ikke kendes ved sine egne beslutninger.
Vi vil gerne gøre noget for de ledige.
Det er sådan set være det, vi har gjort helt fra starten med kickstart, energiaftale, boligrenovering, trafikaftale, skatteaftale – ting, der hver især skaber job til de ledige.
Hvor har Dansk Folkeparti været?
Vi har forlænget dagpengeperioden med ½ år.
Der var Dansk Folkeparti med, og jeg er også klar over, at man er med i akutpakken.
Hjælp dog med at finde job til de ledige frem for nærmest at lege med de ledige og sætte dem noget i udsigt, som er meget vanskeligt, og som sådan set ikke hjælper på den konkrete udfordring, de ledige har, nemlig at de gerne vil have et job.
Mike Legarth (KF), 2012-10-04:
Jeg hører, at statsministeren er meget optaget af konkurrenceevne.
Det glæder mig.
Hvis det er rigtigt, vil statsministeren også gerne hjælpe med den største udfordring, vi overhovedet har på det felt, nemlig i Sønderjylland og i Sydjylland, hvor grænsehandelen er eksploderet.
Selv etablerede danske butikker, Fakta, åbner nu butikker på den anden side af grænsen, fordi arbejdspladser er flyttet til Tyskland fra Danmark, og nu putter danskerne altså afgiftskronerne i den tyske statskasse i stedet for i den danske.
Så vil statsministeren medvirke til at trække de arbejdspladser hjem til Danmark, sådan at vi får afgiftskronerne i den danske statskasse, sådan at vi får de 1,1 millioner liter væske, der blev solgt på den anden side af grænsen hver dag, tilbage til de handlende, så vi får gang i hjulene igen og optimisme i det danske handelsliv, og det gælder både dagligvarer og specialbutikker i Syd- og Sønderjylland?
Helle Thorning-Schmidt (S), 2012-10-04:
Man fortryder alt, fedtafgiften og alt, hvad man selv har været med til, for grænsehandelen bliver påvirket af de ting, som Venstre og Konservative selv har fundet på og stemt for i løbet af det sidste stykke tid.
Mike Legarth (KF), 2012-10-04:
Det skal forstås præcis sådan, at vi har konstateret, at der er sket en eksplosion i grænsehandelen langt ud over det, som de rapporter, som skiftende regeringer har modtaget fra SKAT, havde forudsagt, og det kan ikke betale sig at kigge i bakspejlet.
Nu er vi nødt til at kigge frem.
Vi tager gerne vores ansvar fra konservativ side.
Det kunne vi ikke.
Jeg kigger på finansministeren, og jeg er sikker på, at han vil nikke.
Sådan er det, sådan var det.
Det kunne så ikke lade sig gøre.
Vi lavede aftalen alligevel, fordi helhedsindtrykket alligevel var bedre, nemlig at blive ved bordet og få lavet en aftale.
Det kan man kun få på en måde, nemlig ved at skabe konkurrenceevne.
Det er ved at sænke afgifterne.
Helle Thorning-Schmidt (S), 2012-10-04:
Hvis det, hr. Mike Legarth spørger om, er, om vi gerne vil hjælpe med at afskaffe den fedtafgift, som Konservative og Venstre selv har indført, er svaret: Ja, hvis vi kan finde et flertal og finde finansiering, vil vi gerne diskutere det.
Esben Lunde Larsen (V), 2012-10-04:
Tak for det.
I statsministerens tale sagde statsministeren, at det kræver mere end ord, det kræver også handling, og statsministeren talte om, hvad Danmark skal leve af i fremtiden.
Jeg håber også, at det gælder for landdistriktsområdet, at statsministeren er optaget af, hvad Danmark skal leve af i fremtiden.
Det glæder mig også meget, at statsministeren har nedsat en landdistriktsminister og et regeringsgrundlag, der handler om landdistrikterne.
Derfor vil jeg også gerne spørge statsministeren om, hvilket af de lovforslag, som landdistriktsministeren – altså som landdistriktsminister, ikke som by- og boligminister, men som landdistriktsminister – fremsatte i sidste samling, der er mest job- og vækstskabende.
Helle Thorning-Schmidt (S), 2012-10-04:
Jeg tror, at hvis man vil diskutere landdistriktspolitik, og hvilke af lovforslagene der er mest job- og vækstskabende, skal man stille spørgsmålet til landdistriktsministeren.
Esben Lunde Larsen (V), 2012-10-04:
Jeg kan godt forstå, statsministeren ikke kan svare, for faktum er jo, at der ikke kom et eneste forslag fra landdistriktsministeren i hele sidste samling.
Og nu har vi fået lovprogrammet for det kommende år, og der er heller ikke et eneste lovforslag!
Helle Thorning-Schmidt (S), 2012-10-04:
Noget af det, vi har fremlagt netop i dag – vi har også andre bud på, hvad man kan gøre – er jo det her med ændring af planloven, noget, KL, så vidt jeg har forstået, også har kvitteret for.
Vi tror på, at der selvfølgelig skal være muligheder ude i landdistrikterne for at udbygge, men man skal også passe på landdistrikterne, og man skal f.eks. passe på, at vi ikke omdanner vore kyster til solkysten.
Man skal stadig væk have landsbyområder med små butikker og andre ting, som også skaber liv og hygge i landområderne, altså noget af det, man gerne vil have.
Så det vil være et vigtigt bidrag til, at man kan bevare landdistrikterne som områder, hvor det er rart at bo, hvor der er et butiksliv.
Jeg har også konstateret i dag, at De Samvirkende Købmænd har været ude at kvittere for netop det forslag, fordi det er noget, der er med til at bevare også de små butikker.
Joachim B. Olsen (LA), 2012-10-04:
Mange tak.
Og tak for de rosende ord til Liberal Alliance.
Dem er vi meget glade for.
Statsministeren sagde, at skat er en alvorlig sag, og at tiden ikke er inde til at føre en urealistisk skattepolitik.
Det er vi fuldstændig enige i i Liberal Alliance.
Men en urealistisk skattepolitik er altså en skattepolitik, som gør, at vi i Danmark har verdens højeste skattetryk.
Danmark er rutsjet ned ad listen over de mest velstående lande i Europa.
Ifølge OECD's seneste velstandsrapport står vi til at blive det fattigste land i Nordvesteuropa inden 2017.
Jeg vil sige til statsministeren, at en urealistisk skattepolitik er den skattepolitik, man har ført i Danmark igennem rigtig mange år.
Er statsministeren uenig i det?
Helle Thorning-Schmidt (S), 2012-10-04:
Jeg tror, det er bedst, at vi stille og roligt går i gang med det videre forløb om finansloven og forhandler med dem, der gerne vil være med.
Vi vil gerne i gang med en kontanthjælpsreform, og Venstre har sagt, de vil det samme.
Det kan være, Enhedslisten også gerne vil i gang.
Jacob Jensen (V), 2012-10-04:
Jeg bliver nødt til at korrekse statsministeren, når statsministeren siger, at Egon Olsen fra Olsenbanden kalder sine medhjælpere – Benny og Kjeld – for socialdemokrater, når de opfører sig tåbeligt.
Han kalder dem nemlig for elendige socialdemokrater, klamphuggere og lusede amatører m.v.
Og det er jo egentlig en mere passende beskrivelse af regeringens indsats, når man tænker på, at statsministeren lige har stået og brugt sin taletid på at spørge, hvad Venstre mener, og samtidig siger, at regeringen handler.
Lad mig bare tage et område, som står i regeringens eget program, nemlig kontanthjælpsreformen.
Der har Venstre spillet ud med et konkret udspil med seks klare punkter.
Vi har rakt hånden frem og sagt, at vi gerne vil hjælpe regeringen med at gennemføre en så vigtig reform.
Hvad har statsministeren og regeringen gjort?
De har sat det på pause.
Det er Venstre, der handler.
Regeringen tøver.
Derfor er det jo en bedre beskrivelse at kalde Socialdemokratiet for elendige socialdemokrater og lusede amatører, hvis man ikke handler, vil jeg sige til statsministeren.
Hvornår får vi det udspil til en kontanthjælpsreform?
Helle Thorning-Schmidt (S), 2012-10-04:
Jeg vil nok sige, at dem, som fortjener betegnelsen amatører, jo er folk som den Venstremand, som sad og beskyldte regeringen for at have opfundet en beskatning på træ til brændeovne og så få timer senere blev mindet om, at det ikke var noget, som vi var helt alene om.
Der var tale om amatørisme af en ret høj kaliber, og sådan har der været forvirring om Venstres skattepolitik hos Venstre selv i hele ugen, hvor man har været lidt forvirret over, om det var os, der havde indført fedtafgiften, eller om det egentlig var Venstre selv.
Jeg synes bare, det er vigtigt at få frem i lyset, at det egentlig var Venstre selv, så der ville det klæde Venstre at have lidt mere styr på sin egen skattepolitik.
Jacob Jensen (V), 2012-10-04:
Helt ærligt, er det virkelig statsministerens bedste forsvar at fremhæve en folketingskandidat fra Venstre i en så vigtig og afgørende situation som den, Danmark står i nu?
Vi har at gøre med en situation, hvor økonomien er presset, og hvor statsministeren selv i sit eget regeringsprogram i hvert fald har bedt om, at der kommer diskussioner og forslag omkring en kontanthjælpsreform.
Så er det, at Venstre rækker hånden frem i et forsøg på konstruktivt samarbejde.
Vi har spillet ud med seks konkrete punkter til en kontanthjælpsreform, som vi gerne vil diskutere videre med statsministeren, fordi statsministeren selv har lagt det frem i sit regeringsprogram.
Statsministeren siger, at regeringen handler, og at man ikke ved, hvad Venstre mener.
Her ved vi præcis, hvad Venstre mener, men regeringen handler jo ikke.
Regeringen tøver, vil jeg sige til statsministeren.
Så mit spørgsmål – som jeg intet svar fik på før – skal igen lyde: Hvornår kommer regeringen med sit udspil til en kontanthjælpsreform?
Helle Thorning-Schmidt (S), 2012-10-04:
Det var jo hr. Jacob Jensen selv, der begyndte at kalde nogen amatører, og så ville jeg bare påpege, hvor amatørismen egentlig kom ind henne.
Men jeg vil meget gerne diskutere kontanthjælpsreform med Venstre både i aften og på andre tidspunkter.
For jeg tror, at vi alle er optaget af, at vi skal have en kontanthjælpsreform.
Det er regeringen i hvert fald, og det er også derfor, vi har sat det på vores lovprogram.
Vi har jo netop fremlagt hele programmet for, hvad der skal ske i løbet af det her folketingsår, og det står sådan set i lovprogrammet, at vi gerne vil i gang med kontanthjælpsreformen.
Ellen Trane Nørby (V), 2012-10-04:
Vi har jo hørt rigtig meget kritik fra statsministerens side, og så kan jeg også forstå, at vi nu også skal skældes ud for, at vi er løbet fra en fedtafgift.
Vi har sådan set åbent og ærligt sagt, at fedtafgiften, som var med til at sænke skatten på arbejde i Danmark, da vi lavede en skattereform i 2009, har haft en række negative konsekvenser.
Derfor tager vi også politisk ansvar for at få den afskaffet.
Jeg synes egentlig, at det ville klæde statsministeren at udvise den samme form for ansvarsfølelse for det at være leder i det her land og i stedet for bare at kritisere alle andre så faktisk komme med nogle konkrete forslag, nogle konkrete løsninger, nogle konkrete handlinger, som gør, at vi ændrer på de problemer, der er i samfundet.
Men jeg vil egentlig gerne spørge til løngaranti.
For nu har vi jo diskuteret lønniveauer her i Folketingssalen rigtig meget i dag, og jeg har på Venstres vegne klart garanteret, at vi ikke ønsker lønninger på 30 kr. i Danmark.
Til gengæld har vi jo haft en debat med det socialdemokratiske søsterparti på Grønland, som ikke vil garantere, at man ikke får kinesiske lønninger på Grønland.
Det er statsministeren, der som leder af rigsfællesskabet skal godkende en særlovgivning på Grønland, så derfor vil jeg høre statsministeren, om statsministeren vil garantere, at hun vil sige nej til en særlov på Grønland, som sikrer kinesiske lønninger på Grønland og dermed i den danske del af rigsfællesskabet.
Helle Thorning-Schmidt (S), 2012-10-04:
Det er rigtigt, at fru Ellen Trane Nørby har sagt, at hun ikke vil have lønninger på 30 kr. i Danmark, men det ændrer jo ikke ved, at hendes eget parti sammen med Dansk Folkeparti meget klart har foreslået, at det skal være ulovligt at konflikte, i forbindelse med at man gerne vil have bedre forhold på det danske arbejdsmarked.
Venstres forslag betyder sådan set, at man kan arbejde på en udenlandsk overenskomst.
Det eneste, vi har hørt fra Venstre, er, at man ikke ønsker at have lønninger på 30 kr. i timen i Danmark, men man har ikke givet en forklaring på, hvordan man så skal løse den udfordring, at der kommer en udenlandsk lønmodtager med en udenlandsk overenskomst, og at danske lønmodtagere ville blive frataget deres rettigheder, hvis Venstre og Dansk Folkepartis forslag kom til at blive til virkelighed.
Det har vi ikke fået forklaringen på.
Måske kan vi få den nu.
Det ville jo egentlig være ganske befriende.
Ellen Trane Nørby (V), 2012-10-04:
Jeg opfatter det udelukkende som et svaghedstegn, at statsministeren overhovedet ikke svarer på det spørgsmål, der bliver stillet.
Det må jo være udtryk for, at statsministeren ikke ønsker at svare, men kun vil svare udenom.
Jeg stillede et meget simpelt spørgsmål.
På Grønland har statsministerens søsterparti, Siumut, et ønske om – de har i hvert fald ikke på nogen måde garanteret, at det ikke bliver sådan – at lave en særlov, som sikrer kinesiske lønninger på Grønland.
Vil statsministeren her fra Folketingets talerstol garantere, at statsministeren ikke vil acceptere en særlovgivning på Grønland, som giver mulighed for, at man i anlægsarbejdet, på aluminiumudvindingsområdet og andet kan acceptere kinesiske arbejdere til kinesiske lønninger og dermed præcis acceptere løndumping inden for den danske del af rigsfællesskabet – noget, der også kan brede sig til resten af rigsfællesskabet?
Kan vi få en garanti, eller kan vi bare få udenomssnak?
Peter Skaarup (DF), 2012-10-04:
Jeg har ligesom andre under debatten i dag hæftet mig ved det, som statsministeren sagde eller rettere måske ikke sagde under åbningstalen i tirsdags vedrørende det, der skete på Odense Universitetshospital.
Selvfølgelig er vi alle sammen enige om, at man må tage afstand fra det fuldstændig vanvittige angreb, der blev foretaget på hospitalet.
Men så stopper enigheden faktisk også med det, som statsministeren sagde.
For statsministeren vil jo ikke gøre noget ved det.
Der var jo netop ikke nogen konkrete initiativer fra regeringens side til at dæmme op for den slags optøjer.
Det er jo ikke første gang, det er sket.
Det synes jeg statsministeren skylder at svare Folketinget på.
Hvilke bud har man?
Helle Thorning-Schmidt (S), 2012-10-04:
Jeg behøver ikke at gentage, at vi alle sammen er rystede over den begivenhed.
Det er vi alle sammen enige om.
Men regeringen er jo i gang med at gøre noget ved det.
Det er en indsats, der foretages fra mange forskellige vinkler.
Vi er i gang med en bandeindsats, som forhåbentlig kan betyde, at den nyrekruttering, som nogle bander er i gang med, bliver stoppet, og at vi stresser de her bander meget, meget effektivt.
Vi sikrer, at der stadig er en styrket politiindsats i ghettoområderne.
Det er også vigtigt.
Men det er jo også vigtigt, at vi siger klart fra over for de parallelsamfund, som tilsyneladende er opstået i nogle af de her ghettoer.
Det er parallelsamfund, hvor man nærmest har sin egen lovgivning, sine egne æresbegreber, og hvor børnene bliver presset ind i nogle ægteskaber, de dybest set ikke ønsker at være i.
Det skal vi jo også sige fra over for.
Så det her handler om en politiindsats her og nu, det handler om en bandeindsats, som selvfølgelig tager noget længere tid, men det handler jo også om at gå klart og hårdt ind i en bekæmpelse af de her meget, meget skadelige parallelsamfund.
Peter Skaarup (DF), 2012-10-04:
Men undskyld, vil jeg sige til statsministeren, det er da forhåbentlig noget, der er foregået igennem mange år, altså alle de ting, som statsministeren nævner.
Bekæmpelse af parallelsamfund har jo været fremme i lang tid, det forsøger man på, men det er ikke lykkedes at få bekæmpet de parallelsamfund, bl.a. fordi socialdemokratiske statsministre i alt for høj grad har åbnet for en indvandring af personer, der har været meget svære at integrere.
Nu er man så startet igen.
Tallene for 2012 kommer formentlig til at vise, at vi får langt flere asylansøgere i år, end vi gjorde i 2011.
Der er i virkeligheden præcis det, vi taler om her.
Jeg kunne altså godt tænke mig at spørge statsministeren: Vil statsministeren være med til at lave en særlig strafferamme på 2 års fængsel, så optøjer på hospitaler får en direkte konsekvens i stedet for som nu, hvor det reelt ikke har nogen konsekvenser?
Helle Thorning-Schmidt (S), 2012-10-04:
Derfor vil politiet stadig være i ghettoområderne, også på en måde, så det kan ses.
Vi har forstærket vores indsats mod banderne, for banderne skal også vide, at vi holder øje med dem, og at vi ikke vil finde os i, at de er i gang med at rekruttere nye medlemmer, bl.a. fra nogle af de her steder.
Det skal være meget klart.
Jeg ved ikke, om det er bevidst, men der er opstået en misforståelse om, at vi har andre asylkriterier, end den tidligere regering havde.
Vi har ikke andre asylkriterier.
Per Clausen (EL), 2012-10-04:
Jeg lyttede lidt spændt til debatten om Egon Olsen; det er jo en kendt figur.
Jeg vil bare sige, at Egon Olsen jo talte om elendige Socialdemokrater.
For det gælder kun for elendige socialdemokrater.
Egon Olsen var klog nok til ikke at komme ind på det der med Venstrefolk; det havde ført os ud over injuriegrænsen, tror jeg.
Men jeg vil alligevel stille et enkelt spørgsmål til statsministeren, for hun svarede ikke helt på fru Johanne Schmidt-Nielsens spørgsmål: Jeg er glad for, at statsministeren synes, at regeringsgrundlaget er godt, men er det så godt, at statsministeren kan sige, at hun ikke vil lave en aftale med Venstre, hvor man bruger penge, der er skaffet ved en kontanthjælpsreform, til at gennemføre skattelettelser, og at hun ikke vil gøre det, fordi det ville stride imod regeringsgrundlaget?
Helle Thorning-Schmidt (S), 2012-10-04:
Vi synes stadig, regeringsgrundlaget er godt, og det har vist sig at være meget, meget holdbart, også i forhold til situationer, der opstår.
Så vi synes, regeringsgrundlaget er rigtig godt.
Vi vil gerne i gang med en kontanthjælpsreform.
Vi vil tale med alle partier i Folketinget om en kontanthjælpsreform, og der vil vi selvfølgelig også tale med Venstre.
Venstre har tidligere udtrykt, at de også er optaget af en kontanthjælpsreform.
Vi skal sikre, at der er færre unge mennesker, som bliver hængende i kontanthjælpssystemet – at de vender i døren, så at sige.
Og det vil vi diskutere med alle Folketingets partier.
Per Clausen (EL), 2012-10-04:
Nu vil jeg gøre det helt enkelt: Kan statsministeren afvise, at regeringen vil indgå en aftale med Venstre, hvor man bruger penge, der er skaffet ved en kontanthjælpsreform, til skattelettelser, for det fremgår jo klart af regeringsgrundlaget, at det vil stride mod regeringsgrundlaget?
Det synes jeg er et enkelt spørgsmål, som der må kunne svares klart på.
Helle Thorning-Schmidt (S), 2012-10-04:
Jeg tror, at det er rigtig vigtigt, at vi, når vi har en selvstyreordning, og når grønlænderne har besluttet, at lige præcis det her område er et område, de har taget hjem, så også her i Folketinget har respekt for, at det først og fremmest er grønlænderne, der må tage stilling til deres eget forslag.
Derefter skal vi nok gå ind i sagen.
Den respekt kan jeg ikke helt fornemme i det, der bliver sagt her, altså at vi skal stå og sige: Sådan og sådan skal I gøre i Grønland.
Det er grønlænderne, som nu må have den her diskussion.
Jeg lagde mærke til, at hr. Lars Løkke Rasmussen ikke var til stede, da vi diskuterede de her spørgsmål.
Det er jo egentlig lidt ærgerligt, for hr. Lars Løkke Rasmussen vil så gerne være statsminister, og det her er altså et af de spørgsmål, man skal tage stilling til.
Det, jeg siger, er, at vi skal have respekt for, at det først og fremmest er grønlænderne, som må klare den her opgave.
Derefter skal vi selvfølgelig påtage os vores ansvar og tage stilling.
Marianne Jelved (RV), 2012-10-04:
Jamen jeg ventede sådan set også det svar, men jeg ville bare gerne have det her i offentligheden, mens jeg sidder ved siden af to vigtige repræsentanter for Dansk Folkeparti.
For det betyder jo, at de to regelsæt i hvert fald ikke kan rulles tilbage, selv om der sker et skift i flertallet.
Og kan man forestille sig, at der er andre temaer i udlændingepolitikken, som Liberal Alliance ikke vil kunne komme igennem med sammen med Dansk Folkeparti, men vil kunne det med et andet flertal?
Jesper Petersen (SF), 2012-10-04:
Jeg vil ikke på den måde pille enkelte elementer ud af en politik fra for mange år siden og så se, hvordan de passer ind i den aktuelle virkelighed.
Der har fagbevægelsen og medlemmerne vist en stor vilje til at tage medansvar og ikke stille store krav om lønstigninger, og det er ret ansvarligt i en krisetid.
Så må vi politikere følge op med vores del, og det er regeringen i gang med.
I forhold til om Venstre stiller forslag om, at vi skal have rumænske overenskomster i Danmark, så ved jeg godt, at det ikke er det, der står i forslaget, men når man spørger eksperterne, når man spørger Beskæftigelsesministeriet, får man det svar, at det er det, der vil være konsekvensen af det.
Det er jo meget smart fundet på, ikke?
Det svarer lidt til, var der en, der sagde tidligere i dag, at skubbe en mand ud fra Møns Klint og bagefter stå og undre sig over, at det går helt galt, når han rammer bunden.
Konsekvensen af det forslag vil være, at der åbnes for østeuropæiske overenskomster i Danmark.
Simon Emil Ammitzbøll (LA), 2012-10-04:
Nu er fru Marianne Jelved jo en garvet parlamentariker og ved, at en aftale er en aftale og ikke et forlig.
Og det vil sige, at det, der er inden for rammerne af aftalen, selvfølgelig bliver overholdt.
Kan vi så lave udlændingepolitik med andre end Det Radikale Venstre?
Ja, det kan jeg love for at vi kan.
Vi har faktisk tidligere forbedret forholdene i asylcentrene med Dansk Folkeparti, så det kan vi sagtens.
Vi har lavet udlændingepolitik med ethvert parti i dette Ting.
Vi er måske de eneste.
Vi er meget samarbejdsvillige – man overraskes!
Maja Panduro (S), 2012-10-04:
Jeg vil også starte med at sige tillykke til hr. Kristian Thulesen Dahl med overdragelsen, kunne man forstå, af formandskabet for Dansk Folkeparti.
Det er jo altid spændende med en ny formand, og jeg kan forstå, at noget af det, som nu skal ske, er, at man har et ønske om, at DF skal have ministerposter, og at Konservative helst ikke skal.
En af dem, som i hvert fald den tidligere formand for Dansk Folkeparti tidligere har nævnt som et oplagt ministeremne, er hr. Morten Messerschmidt, og det giver mig lyst til at spørge den nye formand, om han er enig med Morten Messerschmidt, der tidligere i år skrev, at de svage i dagens Danmark ikke længere er den eller dem, der får støtte af det offentlige.
Dette lands svage er dem, der forfølges af det offentlige, dem, der producerer værdierne.
Dem, som så modtager overførselsindkomster fra det offentlige, og det er pensionisterne, og det er de arbejdsløse, kan sammenlignes med – og det her er ikke mine ord, men Morten Messerschmidts ord – gøgeunger, som følger deres natur og kræver mere.
Det skriver Morten Messerschmidt.
Er ordføreren enig med Morten Messerschmidt i det – ja eller nej?